జీవితంలోని బాధామయ ఘటనలు ఆమె వ్యక్తిత్వంపై ప్రభావం వేశాయి. ఆ ప్రభావం ఆమె కవిత్వంపై చూపడం వల్లనే నిరాశ, మృతుల జ్ఞాపకాలు వంటి వస్తువులు ఆమె కవిత్వంలో భాగమయ్యాయి. మానవ సంబంధాలకు ఆమె ఎంతో విలువనిచ్చేవారు. ఒకే దేశానికి చెందిన సుప్రసిద్ధ కవి పాబ్లో నెరుడాతో ఆమెకు సత్సంబంధాలు ఉండేవి. నెరుడా స్వగ్రామం టెంకోలోనే మిస్ట్రాల్ పాఠశాలలో ప్రధానాధ్యాపకురాలిగా పనిచేసేవారు. తొలిదశలోనే నెరుడా కవిత్వంలోని గొప్పదనాన్ని గమనించారు. అప్పటికే మిస్ట్రాల్ సాహిత్యరంగంలో సుప్రసిద్ధురాలు. ప్రకృతిని, బాల్యాన్ని ప్రేమించడం ఆమె వ్యక్తిత్వంలోని రెండు ప్రధానమైన అంశాలుగా కనిపిస్తాయి. బాల్యం జీవితానికే ఊటలాంటిదంటూ, దాన్ని నిర్లక్ష్యం చెయ్యడం అత్యంత ఘోరమైన నేరంగా ఆమె పేర్కొన్న వాక్యాలు సుప్రసిద్ధాలు. కవిత్వం సమాజానికి ఎంతగానో అవసరమని ఆమె పేర్కొన్నారు. ఆమె సమాధి మీద కూడా శరీరానికి ఆత్మలాగా, ప్రజలకు కళాకారులని రాయించారు.